
Хуэхьэзыру щытын папщIэ
УФ-м и Президент Путин Владимир Правительствэм къалэн щищIащ урысей экономикэм и зыужьыныгъэм зэрызихъуэжынкIэ хъунухэр къилъытэну, ахуэдэуи щIыдагъэм и уасэр зэпымыууэ я нэIэм щIагъэтыну.
«А лэжьыгъэр икъукIэ мыхьэнэшхуэ зиIэщ икIи сэ сыщыгъуазэщ Правительствэр абы иужь зэритым. ЩытыкIэм сыт хуэдэу зимыхъуэжми, къэралыр абы хуэхьэзыру щытын хуейщ», — къыхигъэщащ къэралым и Президентым.
Иджы Китайр
Китайр яхыхьэнкIэ хъунущ «Ислъам къэралыгъуэм» пэщIэт дзэхэм. КНР-м и унафэщIхэр егъэгузавэ китайхэм ящыщ куэд ИГИЛ-м и зауэлIхэм зэрагухьэм.
США-р зи унафэщI коалицэм Китайр якъуэувэныр фIэщщIыгъуейуэ къалъытэ политологхэм. ЗэрыхуагъэфащэмкIэ, зи кхъухьлъатэхэр Сирием щызауэ Урысейрщ абы гъусэу нэхъ къищтэнур.
